Ferredoxina-NAD+ redutase

{{DISPLAYTITLE:Ferredoxina-NAD+ redutase}}

En encimoloxía, unha ferredoxina–NAD+ redutase () é un encima que cataliza a seguinte reacción química:BRENDA Information on EC 1.18.1.3 - ferredoxin-NAD+ reductase

ferredoxina reducida + NAD+  ferredoxina oxidada + NADH + H+

Así, os dous substratos deste encima son a ferredoxina reducida e o NAD+, mentres que os seus tres produtos son a ferredoxina oxidada, o NADH e o H+. Este encima participa no metabolismo dos ácidos graxos.

Ese encima pertence á familia das oxidorredutases, concretamente ás que actúan sobre proteínas de ferro-xofre como doantes e co NAD+ ou o NADP+ como aceptor.

O nome sistemático deste encima é ferredoxina:NAD+ oxidorredutase. Utilízanse diversos nomes para el de uso común:KEGG ENZYME: 1.18.1.3
ferredoxina–dinucleótido de nicotinamida e adenina redutase
ferredoxina redutase
NAD+-ferredoxina redutase
ferredoxina–NAD+ redutase
ferredoxina–ligada a NAD+ redutase
ferredoxina–NAD redutase

Cando a molécula de NAD+ está na súa forma reducida (NADH), o encima denomínase:
NADH-ferredoxina oxidorredutase
dinucleótido de nicotinamida e adenina reducido-ferredoxina redutase
NADH-ferredoxina redutase
NADH flavodoxina oxidorredutase
NADH2-ferredoxina oxidorredutase

Outros encimas da familia son:
NADH-ferredoxina NAP redutase (compoñente do sistema encimático multicompoñentes da naftaleno dioxixenase)
NADH-ferredoxina TOL redutase (compoñente da tolueno dioxixenase)

Estes encimas son moi importantes no metabolismo dalgúns Clostridium.Petitdemange, H., Bellanger, M., Lambert, D., & Gay, R. (1971). Importance de l'activité NAD-ferrédoxine réductasique chez les Clostridia du groupe des butyriques [Importance of the NAD-ferredoxin reductase activity in Clostridia of the butyric group]. Comptes rendus hebdomadaires des seances de l'Academie des sciences. Serie D: Sciences naturelles, 273(11), 985–988.

 Estudos estruturais 
En 2007, só se resolvera unha estrutura desta clase de encimas, co código PDB de acceso .

 Notas 

Categoría:Oxidorredutases